། ཉེར་སྦས་ཀྱི་རྟོགས་པ་བརྗོད་པ།
༈ སྐྱེ་བོ་འདོད་པའི་རྡུལ་གྱིས་མིག་ནི་ཡོངས་སུ་ཉམས་པ་ཀུན། །ཡུལ་ནི་གང་དག་ཉིད་ཀྱིས་
མངོན་པར་འདོད་པའི་སར་གྱུར་པ། །དེ་ཉིད་ཀྱིས་ནི་བསོད་ནམས་ཡོངས་གཙང་དག་པ་
བསྟེན་རྣམས་ཀྱི། །ཡིད་ནི་རབ་ཏུ་ཞི་ཞིང་ཆགས་བྲལ་ལྡན་པ་དག་ཏུ་གྱུར། །བཅོམ་བརླག་
དག་ན་གནས་པ་སྔོན། །སྦས་ཇ
ས་པ་ཞེས་བྱ་སྤོས་འཚོང་གི། །བུ་ནི་དཔལ་དང་ལྡན་པ་དག །
ཉེར་སྦས་ཞེས་པར་གྲགས་པ་བྱུང༌། །ཤཱ་ནའི་གོས་ཅན་དགེ་སློང་གི། །རྗེས་འབྲང་ངོ་ཞེས་ཕ་
ཡི་ནི། །ཚིག་གིས་མ་སྐྱེས་པ་ནས་བཏགས། །དེ་ནི་དེ་ལ་གུས་ལྡན་གྱུར། །ལང་ཚོ་གསར་པ་
དང་ལྡན་དེ། །ཆགས་བྲལ་ལ་ནི་མངོན་ཕྱོགས་ཚེ། །བགེགས་ཚོགས་རྩོམ་པ་ཉམས་པ་ཡིས། །
ཡིད 'དབྱུང་གི་ནི་བསམ་པ་ཐོབ། །ཕ་ཡི་ཚིག་གིས་དུས་འགའ་ཞིག ། ཧ་རི་ཙནྡན་གླ་རྩི་
དང་། །ཨ་ཀ་རུ་དང་ག་པུར་འཚོང་། །ཐ་སྙད་རྣམས་ནི་དེ་ཡིས་བྱས། །དེ་ནས་ནོར་ལྷས་བྱིན་
ཞེས་པས། །སྤོས་ནི་ཉོ་རུ་བཏང་བ་ཡིས། །རང་གི་འབངས་མོས་དེ་ཡི་གཟུགས། །ཡོན་ཏན་
གྲགས་པ་བཤད་ཐོས་ནས། །ཆགས་པའི་ཚོགས་ནི་རབ་རྒྱུས་ཤིང༌། །འགྲོགས་པ་དོན་གཉེར་
སྨད་འཚོང་མས། ། མངོན་པར་འདོད་པའི་ཕོ་ཉ་མོ། །བཏང་ནས་དེ་ལ་བསམ་པ་བཤད། །
དལ་གྱིས་ཕོ་ཉ་མས་དོན་གཉེར། །འཛུམ་ལྡན་དེ་ཡིས་དེར་སྨྲས་པ། །དེ་དང་ཕྲད་པའི་དུས་
འདི་ནི། །བདག་ལ་མངོན་པར་འདོད་པ་མེད། །དེ་ནས་ཕོ་ཉ་མོ་འོངས་ཚེ། །སྨད་འཚོང་
ཆགས་བྲལ་ལྡན་པར་གྱུར། ་རྗེས་སུ་ཆགས་པས་ཆགས་བྲལ་བ། །སྨད་འཚོང་མ་ལ་ངེས་པ་
མེད། ། ཚོང་དཔོན་བུ་ནི་ལང་ཚོ་ལྡན། །ནམ་ཞིག་དེ་ཡི་ཁྱིམ་གནས་ཚེ། །དཔལ་དང་ལྡན་
པའི་དོན་མཐུན་བདག ། བྱང་གི་ལམ་ནས་གསར་དུ་འོངས། །དེ་ཡི་མཚན་མོ་ལོངས་སྤྱད་
སླད། །གོས་དང་བཅས་པའི་གསེར་དག་སྤྲིངས། །བརྐམ་ཆགས་ལྡན་པའི་སྨད་འཚོང་མ། །
མ་དང་བཅས་པས་རབ་བསམས་པ། །ནོར་ཟད་བྱས་པ་ཚོང་པའི་བུ། །འདི་ནི་རེ་ཞིག་ཁྱིམ་ན་
གནས། །གཞན་ཡང་དོན་གཉེར་ནོར་ཆེན་ལྡན། །བདག་གིས་ཅི་བྱ་དེ་མ་རིག །འདོད་ལྡན་
ནོར་ནི་སྐྱུགས་པ་དག །ཕྱི་ནས་ལྷག་པར་སྟེར་མི་འགྱུར། །འབྲས་བུ་མེད་པར་ཡོངས་རྙིངས་
པར། །གྱུར་པ་དེ་ཡིས་ཅི་ཞིག་བྱ། །གསར་པ་མངོན་འདོད་གསར་པ་ལས། །མ་བསླངས་པར་
ཡང་ཐམས་ཅད་སྟེར། ། དང་པོར་གུས་པས་མི་མཛའ་ཡང་། །མཛའ་བ་ཉམས་སུ་མྱོང་བར་
བྱེད། ། དེ་སླད་ནང་དུ་ཟུག་རྔུ་བཞིན། །ཞུགས་པ་འདི་ལ་ཅི་ཞིག་བྱ། །ལས་ཀྱིས་འཆིང་
བཞིན་རྗེས་འབྲང་འདི། །མ་བཅད་པར་ནི་འགྲོ་མ་ཡིན། །གལ་ཏེ་ནོར་ལྡན་འདི་བཏང་ན། །
བདག་ཅག་ལ་ནི་ཚོང་ཁེ་མེད། །ཆོས་ཕྱིར་མ་ཡིན་འདོད་ཕྱིར་མིན། །བདག་ཅག་ནོར་གྱི་ཕྱིར་
དུ་སྤྲུལ། །ཞེས་བསམས་ནོར་ནི་དོན་གཉེར་མ། །དེ་ཡིས་མ་ཡི་གྲོས་ཀྱིས་ནི། །ཆང་མཆོག་
དུག་ལྡན་བླུད་པ་ཡིས། །ཚོང་པའི་བུ་ནི་རབ་ཏུ་བསད། །དེ་ནས་སྲོག་དང་བྲལ་བ་དེ། །ཕྱབ་
357

མཛད་བརྒྱ་དཔག་བསམ་འཁྲི་ཤིང་།
དར་ཁྲོད་ཀྱི་ཕུང་པོར་སྦས། །དེད་དཔོན་ནང་དུ་རབ་བཅུག་ནས། །དེ་ཡིས་ནོར་ནི་རྒྱ་ཆེན་
ཐོབ། །སྨད་འཚོང་མ་ཡི་ཁང་པར་ནི། །འཇུག་པ་མཐོང་སྟེ་ཕྱིར་འཐོན་མིན། །ཞེས་ཏེ་གཉིས་
རྣམས་ཀྱིས་བཙལ་བས། །ཚོང་པའི་ངུ་ནི་སྲོག་བྲལ་རྙེད། །དེ་ནས་དེ་བསད་གདུང་བ་ཅན། །
དེ་དག་གིས་གསོལ་ས་བདག་གིས། །སྡིག་དྲག་ལ་འོས་ཆད་པ་ནི། །མི་བཟད་སྨད་འཚོང་མ་ལ་
བསྟན། ། སྐྲ་གྲོལ་གོས་དང་བྲལ་བ་དེ། །གསོད་ས་ཡི་ནི་སར་ཁྲིད་དེ། །ལག་པ་རྐང་པ་རབ་
བཅད་ཅིང་། །རྣ་བ་དང་ནི་སྣ་ཡང་བཅད། །རང་གི་ཁྲག་གི་འདམ་ལ་ནི། །གདུང་བས་ཉེན་
ཅིང་འདྲེ་ལྡོག་བྱེད། །ཤ་ཟ་ལོག་ཅིང་འཕྱོན་མ་ནི། །འབངས་མོར་བཅས་པ་མྱ་ངན་བྱེད། །
དེ་ནས་དེ་ཡི་སྡུག་བསྔལ་ནི། །མི་བཟད་ཉེར་སྦས་ཀྱིས་ཐོས་ནས། །དེ་ནི་བལྟ་བའི་དུས་འདི་
ཞེས། །བརྗོད་ནས་ས་གཞི་དེ་རུ་སོང་་ །ཟླ་འོད་ཅན་དེ་འོང་བ་ནི། །འབངས་མོས་བཤད་པ་
མཐོང་གྱུར་ནས། །སྔོན་གྱི་མངོན་འདོད་ལྷག་མ་ཡིས། །ངོ་ཚ་ལྡན་ཞིང་གྱ་གྱུར་གྱུར། ། བག་
ཆགས་གོམས་པ་དག་གིས་ལམ། །འགའ་ལས་ནང་དུ་རབ་ཞུགས་པ༌། །ལུས་ཅན་རྣམས་ཀྱི་
ཆགས་པ་ནི། །གནས་སྐབས་འགར་ཡང་བཏང་མི་འགྱུར། །འབངས་མོའི་གོས་ཀྱི་འདབ་མ་
ཡིས། །མདོམས་ནི་རབ་ཏུ་བསྒྲིབས་བྱས་ཤིང་། །ནུ་མར་ལག་བཀོད་བཞིན་རས་ནི། །རབ་
དུད་དེ་ཡིས་དེ་ལ་སྨྲས། །བདག་གིས་འབད་པ་ཆེན་པོ་ཡིས། །དོན་དུ་གཉེར་ཡང་ཁྱོད་མ་
འོངས། ། ད་ལྟ་སྐལ་བ་ཞན་པ་བདག ། མཐོང་བ་ཡིས་ནི་ཁྱོད་ལ་ཅི། །གང་ཚེ་བདག་ནི་
ལོངས་སྤྱད་ཀྱིས། །སྐལ་བཟང་རྣམ་འཕྲུལ་ཅི་ཡང་ལྡན། །དེ་ཡི་ཚེ་ན་ཁྱོད་ཀྱིས་ནི། །བལྟ་
བའི་དུས་འདི་ཡིན་ཞེས་སྨྲས། །ཡན་ལག་བཅད་ཅིང་ཁྲག་གིས་བསྐོས། །ཉོན་མོངས་རྒྱ་་་
མཚོར་ལྷུང་བ་དག །ལྟ་བ་ཡི་ནི་དུས་འདི་དག །པདྨའི་མིག་ཅན་ཁྱོད་ཀྱིས་ཅི། །ཞེས་པ་སྨྲ་
ཞིང་མཆི་མ་ཡི། །ཆུ་ཡིས་གོས་ཀྱི་མཐའ་དག་བསླད། ། རྗེས་སུ་གདུང་བ་ཅན་དེ་ལ། ་དལ་
གྱིས་ཉེར་སྦས་ཀྱིས་སྨྲས་པ། །མཛེས་སྡུག་ཟླ་བའི་གྲོགས་དང་ལུས་ནི་གསེར་གྱི་ཆུ་ཤིང་མཛེས་
པའི་རྐུན་པོ་དང་། །བཞིན་རས་པདྨོ་ཟུམ་བྱེད་མིག་ནི་ཨུཏྤལ་དག་ལ་དམན་པ་སྟེར་བྱེད་པ། །
ཤིན་ཏུ་ཡིད་འཕྲོག་དེ་དག་རྣམས་ལ་བདག་ནི་མི་དགའ་འོན་ཀྱང་འབད་པས་བདག ། རྣམ་
པར་སྤྱད་ན་རོ་དང་བྲལ་བ་འདོད་པ་རྣམས་ཀྱི་རང་བཞིན་ལྟ་རུ་འོངས། །རྒྱན་དང་གོས་ཀྱིས་
རབ་བསྒྲིབས་ཤིང་། །དྲི་བཟང་མཆོག་གིས་རབ་བསྒོས་པ། །ཁྱོད་ཀྱི་ལུས་ནི་མཛེས་པ་དག །
སླར་ཡང་རང་བཞིན་འདི་འདྲར་གྱུར། །སྐྲ་དང་རུས་པས་གང་བའི་དབྱིབས་ཅན་རྟག་ ཏུ་མེ་
ཡིས་ནི། །ཡན་ལག་མ་ལུས་རབ་འཚེད་རྣག་ཁྲག་དང་ལྡན་སྨད་པའི་གནས། །ལུས་ཀྱི་མིང་
ཅན་དུར་ཁྲོད་སྡུག་བསྔལ་ཚོགས་ཀྱི་བཏེར་དག་ལ། །གང་གི་དགའ་བ་དེ་དག་ཀྱི་ཧུད་ཀྱི་ཧུད་
བརླག་པར་འགྱུར། །ཀྱེ་མ་རྨོངས་ལས་མི་རྣམས་ནི། །རྣམ་པར་ཟག་ཅིང་དྲི་ང་ཅན། །རྣམ་
འགྱུར་བུག་པས་གང་གྱུར་པའི། །ལུས་པོ་ལ་ཡང་དགའ་བ་བསྒོམ། །བདེ་གཤེགས་ཉེ་ ་བར་
བསྟེན་པ་ལས། །ལུས་ཀྱི་རྣམ་གྲངས་གནོད་པ་ཅན། །མི་བཟད་སྒྱུ་མ་དག་གི་གནས། །སྡུག་
བསྔལ་ཕུང་པོ་འདི་ཟད་འགྱུར་ །རྨོངས་པའི་མུན་པ་དག་གི་ཉིན་བྱེད་ཉོན་མོངས་ ག
jངས་གནས་
358

ཡལ་འདབ་བདུན་ཅུ་རྩ་གཉིས་པ་ ཉེར་སྦས་ཀྱི་རྟོགས་པ་བརྗོད་པ།
སྐབས་མཐའ་དག་གཅོད་བྱེད་པ། །སྟོན་པའི་བསྟན་པའི་གནས་ལ་གང་དག་གིས་ནི་དགེ་བའི་
གྲོགས་ཀྱི་སྨོན་ལམ་བཏབ། །དེ་དག་ལུས་ཞེས་བརྗོད་པའི་དམྱལ་བ་དམན་པའི་ཀེང་རུས་དྲ་
བས་གང་གྱུར་ཅིང་། །རྒྱུ་མའི་འཕྲེང་བ་རྒྱས་པས་དཀྲིགས་པའི་རྣམ་འགྱུར་སྣོད་དུ་སླར་ཡང་
ལྷུང་མི་འགྱུར། །དེ་དག་ཐོས་ནས་སྨད་འཚོང་མ། །སྡུག་བསྔལ་གྱིས་ཉེན་ཆགས་བྲལ་ཅན། །
ཞི་སླད་བསོད་ནམས་དཀོན་མཆོག་གསུམ། །སྐྱབས་འོས་དག་ལ་སྐྱབས་སུ་སོང༌། །དེ་ནས་དེ་
ཡིས་ཉེར་སྦས་ཀྱི། །གཏམ་གྱིས་རྒྱུན་ཞུགས་འབྲས་བུ་ཐོབ། །ཆོས་ཀྱི་ལམ་ལ་གུས་པ་ཡིས། །
བདེན་པ་མཐོང་ནས་ཤི་བར་གྱུར། །དེ་ནས་དེ་ནི་ལྟ་ཡི་ཚོགས། །འདོད་དང་ལྡན་པར་སྐྱེས་པ་
དག ། བཅོམ་བརླག་དག་ན་འཁོད་རྣམས་ཀྱིས། །ཐོས་ནས་དེ་ལུས་སྦྱང་ང་བྱས། །སྐབས་
དེར་ཤཱ་ནའི་གོས་ཅན་ནི། །རབ་དང་བློ་ཡི་མངོན་ཕྱོགས་ཏེ། །ཉེར་སྦས་རབ་ཏུ་འབྱུང་བ་
ཡིས། །དུས་ལ་བབ་པར་ཡང་དག་བསམས། །དེ་ནས་དེ་ཡིས་རབ་བྱུང་དེས། །བླ་མེད་དགྲ་
བཅོམ་གནས་ཐོབ་ནས། །གྲོང་ཁྱེར་དག་ན་གནས་རྣམས་ལ། །དམ་ཆོས་སྟོན་པའི་རྩོམ་པ་
མཛད། །འཁོར་དེར་ཆོས་ནི་བདུད་རྩི་དང་། །བཅས་པ་རབ་ཏུ་སྟོན་དེ་ལ། །བགེགས་ཚོགས་
རྣམ་འགྱུར་རབ་མང་བ། ། དེ་དང་དེ་ནི་བདུད་ཀྱིས་བྱས། [ཉན་པ་སེམས་ནི་གཡེང་བ་་་
རྣམས། །གང་གིས་རྣམ་པར་འཁྲུལ་གྱུར་པ། །མཛེས་པ་གསེར་དང་བཅས་པ་ཡི། །དེར་ནི་མུ་
ཏིག་ཆར་པ་ཕབ། །དེ་ཡི་མི་འཕྲོགས་གར་མཁན་མ། །མཛེས་སྡུག་འཇོ་སྒེག་གཟུགས་བྱས་
ནས། ། དྲི་ཟ་ལྷ་མོའི་ཚོགས་རྣམས་དང་། །ལྷན་ཅིག་དེར་ནི་གར་དག་བྱས། །མཛེས་པའི་
གར་དང་རོལ་རྩེད་ཀྱིས། ' བདེ་བླག་ཏུ་ནི་སེམས་ཕྲོགས་པ། །གདུལ་བྱ་རྣམས་ཀྱི་ཡིད་ནི་
དེར། །ངེས་པར་འདོད་པའི་རང་བཞིན་གྱུར། །དེ་ནས་རྣམ་པར་མ་དུལ་བའི། །བདུད་ནི་
འདུལ་བ་ལ་བཙོན་པ། ། ཉེར་སྦས་ཀྱིས་ནི་རྣམ་འགྱུར་ལ། །འོས་པའི་ཕྱིར་བཅོས་ རབ་ ཏུ་
བསམས། ་བདུད་ལ་ཕྱོགས་ཏེ་དེས་སྨྲས་པ། །ཁྱོད་ནི་མཁས་པས་བདག་ཚིམ་སྟེ། །ཀྱེ་མ་གར་
དང་ཀྱེ་མ་གླུ། །མཆོག་ཉིད་ཁོ་ན་ཅི་ཞིག་བརྗོད། །ཅེས་བརྗོད་འཕྲེང་བའི་ཟོལ་གྱིས་ནི། །རོ་
ནི་གསུམ་དག་དེ་ལ་བཏགས། །མགོ་ལ་སྦྲུལ་གྱི་རོ་དང་ནི། །མགྲིན་པར་མི་དང་ཁྱི་ཡི་འོ། །
བདུད་དེས་རོ་ནི་གསུམ་པོ་དེ། །རང་གིས་སྒྲོལ་བར་མ་ནུས་ནས། །དབང་པོ་ཉེ་དབང་གདོང་
བཞི་དང་། །བཅས་པའི་ལྷ་ལ་སྐྱབས་སུ་སོང༌། །དེས་ཀྱང་དགྲོལ་བར་མ་ནུས་ཚེ། །པདྨ་སྐྱེས་
ཀྱིས་རབ་བསྐུལ་ཏེ། །དེ་ནས་དྲེགས་པ་ཉམས་པའི་བདུད། །དེ་ཉིད་ལ་ནི་སྐྱབས་སུ་སོང༌།
ཤིན་ཏུ་དུལ་བས་ཉེར་སྦས་ཀྱི། །རྐང་པ་དག་ལ་དེས་གཏུགས་ཏེ། །རྒྱགས་པ་བཏང་ནས་རབ་
དང་བས། །ཐལ་སྦྱར་དེ་ལ་རབ་སྨྲས་པ། །གནོད་པ་བྱས་པ་བདག་ལ་ནི། །ཡང་དག་འོས་པ་
ཁྱོད་ཀྱིས་བྱས། །ད་ནི་ཁྱོད་ལ་བདག་བརྟེན་པས། །ཁྲོ་བ་ཐོང་ལ་བཀའ་དྲིན་མཛོད། །བདག་
གིས་གནོད་པ་བྱས་མོད་ཀྱང་། །བདེ་གཤེགས་བདག་ཉིད་ཆེན་པོ་ཡིས། །བུ་ནི་རྣམ་པར་མ་
དུལ་བ། །ཕ་ཡིས་བཞིན་དུ་རབ་ཏུ་བསྲུངས། །བྱང་ཆུབ་སྙིང་པོར་རྡོ་རྗེའི་གདན། །བསྟན་པ་
དེ་ལ་བདག་གིས་སྔོན། ། གནོད་པ་ཡི་ནི་ཚོགས་དག་བྱས། །དེ་ཡིས་བདག་ལ་བཟོད་པ་་་
359

མཛད་བརྒྱུ་དཔག་བསམ་འཁྲི་ཤིང༌།
ཉིད།
[
།བྱང་ཆུབ་ཏིང་འཛིན་གྲུབ་པའི་གནས་དེར་སྐྱིལ་ཀྲུང་དག་ནི་བཅས་ནས་གནས་པའི་
ཚེ༑ །རྣམ་འགྱུར་རྣམ་པ་སྣ་ཚོགས་བྱེད་པ་བདག་ལ་ར་བ་ཉིད་ནི་འཛིན་བྱེད་ཅིང་། །ཁྲོ་བ་
བཟོད་པས་བཀྲུས་པའི་སངས་རྒྱས་བཅོམ་ལྡན་དག་པ་ཉིད་ཀྱི་ངདག་ཉིད་ ཅན། །བསམ་
གཏན་མཆོག་ཏུ་སྐྱོང་བར་བྱེད་པ་དེ་ཡི་སྤྱན་ཡང་ཅུང་ཟད་ཕྱེ་མ་ཡིན། །ཁྱོད་ཀྱིས་སྙིང་རྗེ་
བཏང་ནས་དིང་། །བདག་ནི་རབ་ཏུ་སྨད་པར་བྱས། །གནོད་བྱེད་ལ་ཡང་ཆེན་པོ་ཡིས།
ཡིད་ནི་ཁྲོ་བའི་དྲི་ལྡན་མིན། །བདག་ལ་རོ་དག་བཏགས་པ་ཐོང་། །ཁྱོད་ཀྱི་བཀའ་ལ་བདག་
གནས་སོ། །དུལ་བས་དེ་སྐད་སྨྲ་བྱེད་པ། །དེ་ལ་ཉེར་སྦས་ཀྱིས་སྨྲས་པ། །གལ་ཏེ་སླར་ཡང་
ཉེར་འཚེ་ཁྱོད། །དགེ་སློང་རྣམས་ལ་མི་བྱེད་ན། །ཁྱོད་ལ་བརྟན་པར་བཅིངས་པ་ཡི། །རོ་
འདི་དག་ནི་བདག་གིས་དགྲོལ། །གུས་ལྡན་བདག་ལ་དགའ་བ་ནི། །འདི་ཡང་ཁྱོད་ཀྱི་རབ་ཏུ་
བྱ། །འདས་པའི་བདེ་གཤེགས་རྣམ་པ་ནི། །ཁྱོད་ཀྱིས་ཡང་དག་བསྟན་པར་འོས། །ཀུན་གྱི་
རྗེས་མཐུན་ཁྱོད་ཀྱིས་ནི། །ཟློས་གར་ནུས་པ་བདག་གིས་མཐོང༌། །བཅོམ་ལྡན་འདས་ནི་་
མཐོང་བ་དག །བདག་ནི་མཆོག་ཏུ་འདོད་པར་གྱུར། །བདེ་གཤེགས་ཀྱི་ནི་ཆོས་ཀྱི་སྐུ། །ཐོས་
པའི་བདག་ཉིད་བདག་གིས་མཐོང༌། །ངེས་པར་མིག་གི་བདུད་རྩིའི་རྒྱུན། །གཟུགས་ཀྱི་སྐུ་དེ་
མ་ཡིན་ནོ། །ཞེས་བརྗོད་དེ་ཡི་རོ་དག་ནི། །བཀྲོལ་བ་མེ་ཏོག་མཚོན་ཅན་གྱིས། །དེ་ལ་སྨྲས་པ་
བདེ་གཤེགས་ཀྱི། །གཟུགས་དང་མཚུངས་པར་བྱེད་མི་ནུས། །དེ་ལྟ་ན་ཡང་ཁྱོད་ཀྱི་བཀའ། །
འདུལ་བ་ལ་གནས་བདག་གིས་བསྟན། །ཁྱོད་ཀྱིས་བདག་ནི་བདེ་གཤེགས་དབྱིབས། །ཕྱག་
འོས་ལ་ཡང་ཕྱག་མི་བྱ། །ཞེས་བརྗོད་བདེ་གཤེགས་རྣམ་པ་ནི། །རྣམ་པ་ཀུན་ཏུ་བདེ་སྟེར་
ཞིང་། །གསེར་གྱི་སྣང་བ་རབ་ཏུ་སྤྲོ། །མཛེས་པ་དག་ནི་དེ་ཡིས་བསྟན། །སྤྱན་ནི་ཟུང་དག་
རིང་ཞིང་བསམ་གཏན་ལ་ཆགས་སྨིན་མའི་འཁྲི་ཤིང་རྣམ་འགྱུར་བྲལ། །ཤངས་ཀྱི་རྒྱུད་ནི་
མཛེས་པར་ཆགས་ཤིང་གསེར་གྱི་གདུགས་དང་མཚུངས་པའི་མཚན་མ་ཅན། །རྒྱན་མེད་སྙན་
གྱི་ཞགས་པ་རིང་ཞིང་མཛེས་ལ་ཕྱག་གི་ལྗོན་པ་ཀུན་ཏུ་འཕྱང་། ། སངས་རྒྱས་ཀྱི་ནི་གཟུགས་
ང་ན་བསམ་པ་མེད་པ་རྣམས་ཀྱང་དགའ་བར་གྱུར། །བཅོམ་ལྡན་སྐུ་ནི་མཛེས་པ་
དག་མཐོང་ན་
དེ། །མཐོང་ནས་ཉེར་སྦས་མཆི་མ་དང༌། །བཅས་ཤིང་སྤུ་ལོང་རྒྱས་པ་ཡིས། །དེ་ཡི་ཞབས་ལ་
ཕྱག་དག་བྱས་ །ངེས་པར་བདག་གི་ཕྱག་འོས་མིན